ST «Borgenes»

ST «Borgenes» er en damptråler opprinnelig bygd som britisk marinefartøy under 2. verdenskrig. Skipet hørte hjemme i Kristiansund, før det ble overtatt av Finduskonsernet. Det ble tatt ut av bruk i 1972, og er i dag erklært som et verneverdig skip.

Skipet ble bygd av Collingwood Shipyards Ltd. i Ontario, Canada og sjøsatt 30. april 1942 som HMCS «Cailiff» i oppdrag av den britiske marine, det var utført som eskortefartøy og var utrustet for vern mot ubåter. 17. september ble den lånt til den kanadiske marine og ble stasjonert ved Halifax, New Foundland. 17. juni 1945 ble den gitt tilbake den britiske marine og lagt i opplag ved Milford Haven.

I 1946 ble skipet kjøpt av rederiet O. Wirum i Kristiansund og ble ombygd til sidetråler ved Storvik mekaniske verksted AS i Kristiansund og fikk navnet «Borgenes». Frem til 1963 ble den brukt til fiske i Nord-Atlanteren og i Barentshavet for å levere saltet fisk til klippfiskproduksjon i Kristiansund.

1963 ble skipet solgt til Findus i Hammerfest for å levere ferskfisk der, i 1972 ble den tatt ut av bruk på grunn av mangel på kvalifisert dampmaskinpersonale.

I 2004 ble «Borgenes» erklært verneverdig av riksantikvaren.Riksantikvaren – Fartøyvernlista (pdf). Oppdatert 16. desember 2009 Besøkt 27. mai 2011 «Borgenes» ble slept til Stokksund i oktober 2012 for opphugging.«Siste reis» Tidens Krav, 12. oktober 2012«Borgenes» i Stokksund, 20. oktober 2012

 Referanser 

Eksterne lenker

  Stiftelsen steamtråleren Borgenes

Kategori:Norske dampskip
Kategori:Fiskefartøy
Kategori:Næringsliv i Kristiansund
Kategori:Sjøfart i Møre og Romsdal
Kategori:Verneverdige fartøy
Kategori:Skip fra 1942
Kategori:1942 i Storbritannia
Kategori:1942 i Canada
Kategori:1946 i Norge
Kategori:Skip bygget i Canada
Kategori:Artikler i sjøfart-prosjektet